open-index/open-wikipedia-markdown huggingface dataset:
השער האדום

**השער האדום** (באיטלקית: **La porta rossa**) הוא סדרת דרמה המשכית מסוגת הדרמה והפנטזיה מבית היוצר של רשת Rai 2 האיטלקית שעונתה הראשונה שודרה החל מ-22 בפברואר 2017. בסדרה כיכבו קרלו לוקארלי וז'אן-פיירו ריגוסי.

## תקציר העלילה
הסדרה ממוקמת בטריאסטה. הנציב לאונרדו קליוסטרו הוא אימפולסיבי, בעל מזג נוקשה מאוד ולא שגרתי וכלל לא נוטה לעקוב אחר הנהלים והנחיות הממונים עליו. אך הוא מוצא את עצמו נאבק בחקירה המורכבת ביותר בקריירה שלו: חקירת הרצח של עצמו.

למעשה, הוא נהרג בפעולה משטרתית בודדת, אבל במקום לעבור ב"שער האדום" המפריד בין חיים למוות ומוביל אל החיים שלאחר המוות, הוא בוחר להישאר בעולם הארצי וכך לגלות מי הוא הרוצח שלו: רק כך יוכל להציל את חייה של אשתו, השופטת אנה מאייר (שממנה נפרד בשנים האחרונות, אף על פי שהאהבה עדיין הייתה ביניהם), לאחר שחווה כמה חזיונות על העתיד בהם הוא רואה דמות מסתורית שמנסה לרצוח את אנה על רקע עץ חג המולד, הוא חושד שהרצח יתבצע בתקופת חג המולד.

אבל, כאמור, לאונרדו מת והאנשים היחידים שיכולים לעזור לו הם נערה בת שבע עשרה, ונסה רוזיק, המגלה שהיא מדיום וגם האדם היחיד שיכול לראות ולשמוע אותו וג'ונאס, רוח אחרת במצב דומה, אשר מסייעת ללאונרדו לחלץ את עצמו ולהסתגל למצב הרפאים החדש שלו.

עד מהרה מתברר שהרוצח של לאונרדו, ככל הנראה, הוא עמיתו בתחנת המשטרה, אשר ניהל חיים כפולים והוא קשור להברחת חומר כימי חדש בעל עוצמה קטלנית. במצבו החדש כרוח רפאים לאונרדו מנסה להפיל את העמית במלכודת ולחשוף אותו. אך נדמה שלכל עמיתיו של לאונרדו יש משהו להסתיר ולכן הם כולם חשודים אפשריים. אבל גם השופט אנטוניו פיראס, עמיתה של אנה, שתמיד הייתה מאוהבת בה ותמיד הייתה לו שנאה לא מוסתרת כלפי לאונרדו או, אביה של אנה, אלביו, שמעולם לא אישר את נישואי בתו ללאונרדו, נראה שלכולם יש שלדים בארון.

## פרקי הסדרה

## רימייק
בנובמבר 2020 רשת TV-3 הרוסית שידרה את הסדרה המיסטית **"[[רוח הרפאים (סדרת טלוויזיה)|רוח הרפאים]]"** («Фантом») בכיכובו של דניס שבדוב ובהפקת 1-2-3 Production כרימייק לסדרה האיטלקית.

## קישורים חיצוניים
* 

קטגוריה:סדרות טלוויזיה איטלקיות
קטגוריה:סדרות דרמה
קטגוריה:סדרות מתח
קטגוריה:תוכניות טלוויזיה שעלו לשידור בשנות ה-2010
קטגוריה:סדרות פנטזיה
קטגוריה:סדרות משטרה ופשע
גרמניה באירוויזיון 1982

**[[גרמניה באירוויזיון|גרמניה]] השתתפה ב[[אירוויזיון 1982]]** עם השיר "Ein bißchen Frieden" (מעט שלווה), בביצוע ניקול, וזכתה במקום הראשון בתחרות.

## לפני האירוויזיון
הגמר הלאומי הגרמני לבחירת הנציג עבור אירוויזיון 1982 נקרא "Ein Lied für Harrogate" (שיר עבור הארוגט), 12 שירים התמודדו בתחרות שנערכה באולפני הטלוויזיה הציבורית של בוואריה, הזוכה נבחר על ידי דגימה של 500 אזרחים אקראיים ממערב גרמניה הבאים לייצג את אוכלוסיית המדינה, כל אחד מהמצביעים דירג כל שיר מ-1 עד 12 בדומה לאירוויזיון עצמו.

## באירוויזיון
באירוויזיון, השיר שובץ במקום ה-18 והאחרון, אחרי אירלנד, בתום ההצבעה ,גרמניה קיבלה 161 נקודות, והגיעה למקום 1 מתוך 18 מדינות שהשתתפו

## הערות שוליים

קטגוריה:גרמניה באירוויזיון
קטגוריה:מדינות באירוויזיון 1982
קטגוריה:1982 בגרמניה
גדי פורטנוי

**גדי פורטנוי** (נולד ב-18 באפריל 1985) הוא במאי, עורך ושחקן קומי ישראלי.

## ביוגרפיה
ב-1999 בגיל 14, החל לביים, לצלם, לערוך ולהגיש את המגזין העירוני של העיר ראש העין לערוץ הקהילתי. ב-2001 הפיק והגיש ברדיו האינטרנטי "WFM" רדיו שהוקם בשיתוף מעריב לנוער. בקיץ 2003 התגייס ליחידת ההסרטה של המשטרה הצבאית בה שירת כצלם צבאי עד לשחרורו ב-2006. ב-2008 החל לעבוד בשידורי קשת ובמקביל החל לכתוב ולהופיע בערבי קומדיה של דומינו גרוס והחל לביים, לערוך ולהשתתף יחד עם חברי הקבוצה, ביניהם - טל טירנגל ויורן דוידי (חברי ההרכב תירס סקסואל) סרטונים וקליפים קומיים לרשת.

בשנת 2012 ביים, ערך והשתתף בסדרה דירה 17 ששודרה כחלק מתוכנית המערכונים מצב כפית ב-Yes Comedy.

בתחילת 2014 עלתה בערוץ 2 תוכנית הלייט נייט "לילה תירס" בהגשת הצמד תירס סקסואל בה גדי ביים וערך את כל קטעי החוץ והמערכונים.

לאחר סיום התוכנית החל גדי לביים ולערוך קטעי חוץ לתוכניות טלוויזיה שונות - "תוכנית קיציס" ששודרה בשידורי קשת, "הכל אבוד" שהוגשה על ידי הקומיקאי טל פרידמן ושודרה בערוץ 10, ביים וערך את כל מערכוני החוץ לתוכנית "זה המצב" - תוכנית מערכונים ששודרה ברשת, ביים וערך את הסדרה הקומית "אחמד ואחמד" בהשתתפות דובדבני וקובץ' עבור קומדי סנטרל ישראל. ביים וערך קטעי חוץ לתוכנית "עד כאן" המשודרת בתאגיד השידור כאן. ביים וערך קטעי חוץ לתוכנית "מחר שבת" עם צביקה הדר, ביים וערך קטעי חוץ לתוכנית היום בלילה עם גורי אלפי ביים את כל קטעי החוץ בתוכנית "מתחת לעור" ששודרה בחינוכית. ביים וערך את הסדרה "סחילנד" ששודרה בערוץ טדי בפרטנר TV. היה במאי עריכות ועורך בתוכנית אנחנו במפה ששודרה בהוט. ביים את תעודות הזהות של הכרישים לתוכנית הכרישים בקשת. ביים, ערך והשתתף יחד עם יוצרים נוספים בתוכנית "טלוויזיה מהעתיד" המשודרת ברשת.

במקביל לעבודתו כבמאי גדי גם שיחק דמויות שונות במערכונים בתוכניות טלוויזיה קומיות, ביניהן - ארץ נהדרת, צחוק מעבודה, דובדבני וקובץ', ניצה ולחם ושיחק בקליפים ופרסומות.

ב-2017 החל לביים ולערוך פרסומות ביניהן פרסומות לדומינו'ס פיצה, קפה טורקי, ויטבתה. בשנת 2019 ביים בין היתר, מספר פרסומות למקדונלד'ס.

## קישורים חיצוניים
* 

## הערות שוליים

2018 10
קטגוריה:במאי טלוויזיה ישראלים
קטגוריה:שחקני קולנוע וטלוויזיה ישראלים
קטגוריה:קומיקאים ישראלים
קטגוריה:ישראלים שנולדו ב-1985
קרל רודנבורג

**קרל רודנבורג** (בגרמנית: **Carl Rodenburg**; 17 במאי 1894 – 5 בנובמבר 1992) היה מפקד בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
רודנבורג נולד ב-17 במאי 1894 בגיסטמינדה, ובשנת 1913 התגייס לצבא הגרמני הקיסרי, והצטרף לרגימנט הרגלים ה-113 (באדן ה-5), עמו לחם במלחמת העולם הראשונה.. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף רודנבורג לרייכסווהר, ומילא בו תפקידי פיקוד ומטה. ב-1 בפברואר 1927 הוא הועלה לדרגת האופטמן, ובאביב 1928 הוא מונה למפקד פלוגה 5 ברגימנט הרגלים ה-14 (באדן). ב-1 באפריל 1937 הוא הועלה לדרגת אוברסט-לויטננט, וב-1 בנובמבר 1938 הוא מונה למדריך בבסיס ההדרכה בדבריץ.

### מלחמת העולם השנייה
ב-1 בינואר 1940 מונה רודנבורג למפקד רגימנט הרגלים ה-203, ולחם עמו במהלך המערכה על צרפת ובמהלך מבצע ברברוסה כחלק מהדיוויזיה ה-76. ב-26 בינואר 1942 מונה רודנבורג למפקד הדיוויזיה ה-76, וב-1 באפריל 1942 הועלה לדרגת גנרל-מיור. בקיץ 1942 לחמה הדיוויזיה במבצע מקרה כחול כחלק מקורפוס הפאנצר ה-24 והקורפוס ה-51 במסגרת הארמייה השישית, ולאחר מכן בקרב סטלינגרד במסגרת הקורפוס ה-8, וב-8 באוקטובר 1942 הוא קיבל את עיטור צלב האבירים של צלב הברזל. ב-1 בדצמבר 1942 הוא הועלה לדרגת גנרל-לויטננט, וב-31 בינואר 1943 הוענק לו תוספת עלי אלון לעיטור צלב האבירים של צלב הברזל. באותו היום הושמדה הדיוויזיה יחד עם כל הכוחות שהיו בכיס הדרומי, ורודנבורג ושרידי הדיוויזיה נלקחו לשבי.

### לאחר המלחמה
באוקטובר 1955 שוחרר רודנבורג מהשבי. לאחר שחרורו התגורר רודנבורג בעיר גרפן, עד למותו ב-5 בנובמבר 1992, והוא בן 98 שנים.

## קישורים חיצוניים
* קרל רודנבורג באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:גרמנים שנולדו ב-1894
קטגוריה:גרמנים שנפטרו ב-1992
ג'ורג' הרון

**ג'ורג' ויקהם הרון**; ב-אנגלית: **George Wykeham Heron**; 1880–1963) היה רופא כירורג  אנגלי, מנהל מחלקת הבריאות בממשל המנדט הבריטי בפלשתינה (ארץ ישראל) (ב-אנגלית: "Director of Medical Services in Palestine"), בין השנים 1920–1946 בדרגת קולונל, היה כפוף ל-נציב העליון (תפקיד המקביל כיום למנכ"ל משרד הבריאות),

## ביוגרפיה
הרון נולד בבריטניה, למד רפואה והתמחה ב-כירורגיה.

בשנת 1905 התגייס הרון לחיל הרפואה המלכותי.

בין השנים 1908–1915 שירת הרון ב-מצרים בכוחות הרפואה המלכותיים ("Royal Army Medical Corps" )

ב-1919 הועלה הרון לדרגת קולונל

ב-1920 מונה למנהל מחלקת הבריאות בממשל הבריטי בארץ ישראל, תפקיד אותה מילא עד שנת 1946

הרון אשר היה כפוף לנציב העליון שירת תחת מספר נציבים: לורד הרברט סמואל (בתפקיד בין השנים 1920–1925), לורד הרברט פלומר (בתפקיד בין השנים 1925–1928), סר ג'ון צ'נסלור (בתפקיד בין השנים 1928–1931), סר ארתור ווקופ (בתפקיד בין השנים 1931–1988) ו- הרולד מקמייקל (בתפקיד בין השנים 1938–1944)

עם סיום תפקידו הוענק להרון תואר אבירות "Sir" מ-המלך ג'ורג' השישי מלך הממלכה המאוחדת.

תאריו של ד"ר הרון: O.B.E., C.M.G., C.B.E., D.S.O., M.R.C.S.,. L.R.C.P ,Colonel Sir George Wykeham Heron

הרון נפטר בשנת 1963 בבית החולים לינטון בלינטון, מיידסטון, קנט, באנגליה, בגיל 82.  בריטניה

## משפחה
הרון היה נשוי ל-ליידי אליס (Elsie) (1883-1962). בתו "Elizabeth Joyce Heron" נולדה ב-6 בנובמבר 1916 ב-פורט סעיד, מצרים

## הקמת וארגון שירותי הרפואה בפלשתינה בתקופת המנדט הבריטי על ידי הרון
לפני הגיעו של הרון לפלשתינה, בתקופה העות'מאנית בארץ ישראל שרותי הבריאות בפלשתינה לא היו מאורגנים. היו 2 בתי חולים אזוריים בשכם ובירושלים. בשנת 1920 היו פזורים בפלשתינה 23 בתי חולים (רובם קטנים), ובשנת 1940 מספרם עלה ל-39

בכל שטחה של מרכז ודרום "פלשתינה" היו קיימים 4 בתי חולים ציבוריים: בית החולים הדסה (תל אביב), בית החולים הממשלתי למחלות מידבקות ביפו, בית חולים בשכם ובית חולים בעזה. בית החולים הדסה ת"א שירת יותר ממחצית תושבי פלשתינה ולכן הפיקוח הרפואי הבריטי של השלטונות היה הדוק ויסודי. (בית החולים רמב"ם בחיפה נוסד ב-1938 ו-הדסה הר-הצופים בירושלים ב-1939)

שלטונות הבריאות של המנדט הבריטי טיפלו ביעילות בנושאים הבאים:
* הקמת אדמיניסטרציה יעילה
* סידור מנהל תקין
* פעולה נרחבת בתחום הרפואה המונעת
* מלחמה במגפות (לדוגמה: בשנות השלושים, מינה את הד"ר יעקב יפה כאחראי לביעור המלריה בצפון הכנרת)
* פיקוח על המקצועות הרפואיים על ידי רישוי רופאים ומוסדות רפואה
* חקיקת חוקים תברואתיים

## לקריאה נוספת
* מסמך מנדטורי - קולונל הרון מכותב (thegazette.co.uk/Edinburgh/issue)
## הערות שוליים

קטגוריה:פקידי ממשלת המנדט
קטגוריה:רופאים צבאיים בריטים
קטגוריה:כירורגים אנגלים
קטגוריה:בריטים שנולדו ב-1880
קטגוריה:בריטים שנפטרו ב-1963
שנות ה-60 של המאה ה-2

**שנות ה-60 של המאה ה-2** היו העשור השביעי של המאה ה-2, החלו ב-1 בינואר 160 והסתיימו ב-31 בדצמבר 169.

## אירועים בולטים בעולם

### מלחמה ופוליטיקה
#### מלחמות
* 161–166 - המלחמה הרומית-פרתית - מלחמה בין האימפריה הרומיות ולאימפריה הפרתית על ארמניה וצפון מסופוטמיה. המלחמה הסתיימה בניצחון רומי.
* 167 – המרקומנים פלשו לדאקיה והרגו את המושל המקומי.
* 168 – צבא גדול של האימפריה הרומית נכנס לפאנוניה והצליח לגרש את המרקומנים מהמקום.

#### סכסוכים לאומיים ואזוריים
#### אירועים פוליטיים משמעותיים
* 160 – הנזירים הבודהיסטים הראשונים מגיעים לסין.

## כלכלה

## אסונות

* 165 – הובערה באש סלאוקיה על החידקל
*165 – תועדה באימפריה הרומית פריצתה של מגפת אבעבועות שחורות שנפוצה בחלקים נרחבים של אסיה ואירופה, לאחר שנדבקו בנגיף חיילים רומית במערכות במזרח התיכון. המגפה משכה כ-15 שנה. בשיא המגפה תועדו כ-2,000 מתים ביום ברומא.

## התנקשויות, חיסולים, וניסיונות התנקשות

* 165 – הפילוסוף יוסטינוס מרטיר משכם הוצא להורג ברומא כנוצרי ביחד עם שישה מתלמידיו בפקודת הקיסר מרקוס אורליוס.

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-2
רודולף בולטמן

**רודולף קארל בּוּלְטְמן** (בגרמנית: **Rudolf Karl Bultmann**; 20 באוגוסט 1884 – 30 ביולי 1976) היה תאולוג נוצרי לותרני גרמני, פרופסור למקרא (הברית החדשה) באוניברסיטת מרבורג. נחשב קול מרכזי ורב-השפעה בגישה הפרשנית-הליברלית בנצרות המאה העשרים.

## ביוגרפיה

## ניטרול ה[[מיתוס]]
בולטמן ידוע בטענתו שלפיה אין טעם לעסוק בעובדות הריאליות המתוארות בספרי הברית החדשה, שכן הדת הנוצרית אינה נשענת על דיוקן ופירוטן של העובדות המתוארות בה, אלא על עיקרן המהותי בלבד: עצם הופעתו של ישו, תורתו וצליבתו. בהקשר זה פיתח בולטמן גישה לא-מיתולוגית (דה-מיתולוגיזציה ) ביחס לאירועים המתוארים באוונגליון, המפרשת אותם באופן קיומי (אקזיסטנציאלי) ולאו דווקא עובדתי. לטענתו, רק הבשורה (הקריגמה ) עצמה היא המהותית לנצרות, ולא אמונה בהתרחשותם הריאלית של מעשיו השונים של ישו המתוארים בברית החדשה. את שפע הפרטים המיתולוגיים שבכתבי הקודש, מבקש בולטמן לשחרר מאופיים המיתי המקורי ולטעון כי אין להתעלם מהם אלא לתרגמם למובנם הקיומי, החוץ-מיתולוגי. לכן הצד החיובי בתיוג הסיפורים המסורתיים כ'מיתוס' הוא בקריאה לפרשן לנסות ולחלץ מן המיתוס את המסר החבוי בו, תוך ויתור על הקליפה המיתית של הסיפור עצמו.

## [[אקזיסטנציאליזם]] דתי
בולטמן הושפע מהגותו של עמיתו להוראה באוניברסיטת מרבורג, מרטין היידגר, וכן הירבה להדגיש את ההבחנה בין חתירה מדעית לאמת אובייקטיבית מנותקת, לבין חתירה קיומית לאמת סובייקטיבית. לטענתו, הבשורה הדתית של הברית החדשה היא צעד קיומי רדיקלי במיוחד, שכן היא אינה מתארת את המצב האנושי  בהתמודדות ושליטה אנושית על חויית הקיום, אלא להפך, מדגישה כי האדם כבול לחלוטין בנפילתו אל העולם הנתון, ורק חסד האל הוא המושיע אותו ומשחררו.  את חויית המפגש הקיומי הסובייקטיבי תיאר בולטמן (בדומה מאוד להגותו הדיאלוגית של מרטין בובר) כאפשרות היחידה לדיבור על אלהים, שכן תיאור אובייקטיבי של האלהים איננו אפשרי כלל, לא רק בשל מגבלות ההשגה וההמשגה של האדם אלא גם בשל אופיו הייחודי-בתכלית של האל שכלל איננו עונה להגדרות 'אובייקטיביות' כאילו היה אובייקט בין אובייקטים.

## חיבוריו
*תולדות המסורת הסינופטית (1921, 1931) (תורגם מגרמנית לאנגלית: 1976)
*ישו (1926). (תורגם לאנגלית: ישו והמילה, 1934)
*ישו הנוצרי ומיתולוגיה
*הברית החדשה ומיתולוגיה (1941)
*קריגמה ומיתוס
*פירוש הבשורה על פי יוחנן (1941)
*התאולוגיה של הברית החדשה
*אוכריסטיה כחלק מהדת העתיקה (1949) (תורגם לאנגלית: 1956)
*דת ללא מיתוס
*היסטוריה ואסכטולוגיה: נוכחותו של הנצח

## קישורים חיצוניים

* 

קטגוריה:תאולוגים נוצרים
קטגוריה:לותרנים
קטגוריה:חוקרי מקרא גרמנים
קטגוריה:פילוסופים של הדת
קטגוריה:פרשנות מקרא בנצרות
קטגוריה:אקזיסטנציאליסטים גרמנים
קטגוריה:חברי האקדמיה למדעים ולאמנויות של גטינגן
קטגוריה:בוגרי אוניברסיטת ברלין
קטגוריה:גרמנים שנולדו ב-1884
קטגוריה:גרמנים שנפטרו ב-1976
P1000

**P1000** (בעברית: פי 1000) הוא אתר מכירות ישראלי העוסק במסחר של מוצרי צריכה שונים.

## הקמת האתר
האתר פי 1000 הושק, בהשקעה ראשונית של כ-8 מיליון דולר, ביולי 2000 והוא אחד מאתרי המכירות הראשונים בישראל. הוא הוקם על ידי חברת "אינטרנט זהב", במטרה להוות "קניון וירטואלי", כאשר בתחילה שימש כפלטפורמת מסחר עבור החברה, וכן עבור MSN ישראל.
עם הזמן, ולאור השינוי בהרגלי הצריכה והגידול הקבוע במכירות דרך רשת האינטרנט, הפך פי 1000 לאחד מאתרי המסחר הבולטים בישראל, בעיקר בתחום מוצרי החשמל הביתיים.

## בעלות
האתר הוקם על ידי חברה פרטית בשם "גולד טרייד", שהייתה בבעלות אינטרנט זהב (50.1%), סופר פארם (20%) בנק הפועלים (10%), ישראכרט (10%) ויורוקום (9.9%). בשנת 2004 רכשה חברת אינטרנט זהב את מלוא הבעלות בחברה

האתר נרכש על ידי רשת מוצרי החשמל "בסט ביי", שהייתה בבעלות משותפת של קבוצת פישמן וחברת ניופאן בנובמבר 2010. במאי 2011 רכשה חברת ניופאן את יבואנית ומשווקת מוצרי החשמל "מיני ליין", בעלת רשת א.ל.מ. ורשות ההגבלים העסקיים דרשה שניופאן תמכור את חלקה ברשת "בסט ביי" כתנאי לאישור העסקה. בסוף 2012 נקלעה "בסט ביי" לקשיים ובהמשך נסגרה ואתר "P1000" עבר לבעלות קבוצת "מיני ליין".

## פעילות האתר
האתר מציע ללקוחות, קבועים ומזדמנים, למעלה מ-10,000 מוצרי צריכה שונים המחולקים על פי קטגוריות, בהתאם לסוג, למחיר וליצרן. במרוצת השנים צורפו לאתר גם מוצרים ושירותים נוספים כמו רכבי 0 ק"מ או שירותי תיירות ונופש.
האתר משלב מוקד הזמנות ומחלקת שירות לקוחות, ובסך הכל מתחילת פעילותו של האתר הוא שירת למעלה שני מיליון לקוחות, מרביתם לקוחות חוזרים. בנוסף, מחזיק האתר במרכז לוגיסטי עבור מוצרים קטנים ומוצרים שנחשבים Best Sellers לטובת איסוף מהיר יותר של המוצרים.

בעבר הפעיל האתר גם את האתר למכירת ספרים "דיבוק" (dbook) החל מ-2001 ועד שנמכר ב-2003. ואתר למכירת אופנה, בשיתוף רשת חנויות האופנה "ראש אינדיאני", שנסגרה ב-2003.

## שיתופי פעולה
פי 1000 מקיים שיתופי פעולה מסחריים עם אתר CARBUY לרכישת רכבי 0 ק"מ, עם מועדון הצרכנות משק-שופס מקבוצת משקארד ועם חברות התיירות והנופש "קל תיירות" ו"גוליבר".

## קישורים חיצוניים
* 

* 

## הערות שוליים

קטגוריה:אתרי מסחר אלקטרוני ישראליים
קטגוריה:אתרי אינטרנט ישראלים שהושקו ב-2000
קטגוריה:קבוצת אלייד
גורדנה קואיץ'

**גוֹרְדָנָה קוּאִיץ**' (בסרבית בכתב לטיני: **Gordana Kuić**; 29 באוגוסט 1942, בלגרד, המנהל הצבאי הנאצי בסרביה  – 13 בינואר 2023, בלגרד, סרביה) הייתה סופרת סרבית ממוצא יהודי.

## ביוגרפיה
גורדנה קואיץ' נולדה ב-1942 בבלגרד לאב סרבי – מתודיה קואיץ', ולאם יהודייה – בלאנקה לוי, ילידת סרייבו, שהייתה אחותה של לאורה פאפו. במהלך הכיבוש הנאצי המירה אמהּ את דתה לנצרות האורתודוקסית כדי להציל את חייה. עם זאת, שימרה את צביון חייה היהודי ואת המסורת היהודית-ספרדית של משפחתה. לאחר המלחמה נחשב אביה לדיסידנט של השלטון הקומוניסטי, נרדף ונכלא. גורדנה גדלה במצוקה כלכלית. בהמשך, עלה בידה לרכוש השכלה אקדמית בספרות אנגלית באוניברסיטת בלגרד, והיא הועסקה כמתורגמנית ויועצת לשונית בשגרירות ארצות הברית בבלגרד. ב-1986 החלה הקריירה הספרותית שלה.
נפטרה בבלגרד ב-15 בינואר 2023 והיא בת 80.

### יצירותיה
קואיץ' פרסמה שמונה נובלות ורומנים ו-50 סיפורים קצרים. ספרה הנודע "ריח הגשם בבלקנים"  מתבסס על קורות משפחת לוי מסרייבו, ומתמקד בחמש האחיות ובכלל זה דודתה לאורה פאפו ואימה בלאנקה לוי. הספר היה לרב-מכר, תורגם למספר שפות, ובעקבותיו הופקה סדרת טלוויזיה מצליחה שנשאה את אותו השם , וכן מופע בלט. בעקבות הצלחת הרומן נכתבו שני ספרי המשך, שנשאו את השמות "פריחת התרזה בבלקנים" ו"רגיעת היום בבלקן". בהמשך, כתבה את הרומן "בלדה לבּוֹכוֹרֵיטָה", שעסק בדודתה לאורה פאפו. ב-2006 זכתה בפרס Žensko pero (בסרבית: "עט הנשים") הסרבי על כתיבת הרומן.

## קישורים חיצוניים

* 
* 
* 

## הערות שוליים

קטגוריה:סופרים יהודים יוגוסלבים
קטגוריה:מתרגמים יהודים יוגוסלבים
קטגוריה:מתרגמות יהודיות
קטגוריה:יהודיות סרביות
קטגוריה:יהדות בלגרד: אישים
קטגוריה:סופרות סרביות
קטגוריה:סרבים שנולדו ב-1942
קטגוריה:סרביות שנולדו ב-1942
קטגוריה:נפטרות ב-2023
קטגוריה:סרבים שנפטרו ב-2023
שי אריה מזרחי

**שי אריה מזרחי (שא"מ)** (17 באוקטובר 1974 – 16 באוקטובר 2012) היה משורר ועורך ספרותי ישראלי.

## ביוגרפיה
שי אריה מזרחי נולד וגדל בתל אביב. בוגר תואר ראשון בפוליטיקה, ממשל וגאוגרפיה מאוניברסיטת בן-גוריון בנגב. למד עריכה במכללת בית-ברל.

שיריו פורסמו בכתבי העת הספרותיים "מאזנים", "עתון 77", "קשת החדשה", "שבו", וכן במוסף הספרותי של "ידיעות אחרונות". היה מנהלו ועורכו של כתב העת המקוון לשירה "כאוס", שהיה פעיל מאז יוני2010. ניהל בלוג ספרותי, "על הספסל בשדרה".

פרסם תרגומים לשירתו של ו"ה אודן, וזכה בתחרות "צרצר פיס" לכתיבת מכתב בן 140 תווים.

היה עורך בוויקיפדיה העברית.

מזרחי היה פעיל חברתי, מהפעילים הבולטים של קבוצת היצורים גרילה תרבות, והיה ממקימי ופעילי מאבק המשוררים.

חודשים לפני מותו, פרסם תמונה של סמח"ט הבקעה, סא"ל שלום אייזנר, כשצלב קרס על מצחו. זאת בתגובה לכך שאייזנר צולם מכה מפגין בעזרת נשקו. בעקבות הפרסום הוגשה תלונה במשטרה נגד מזרחי, הוא פוטר מעבודתו. לאחר מכן נטען כי ייתכן שאירועים אלו תרמו לכך שבהמשך אותה שנה התאבד.

ב-16 באוקטובר 2012, יום לפני יום הולדתו ה-38, מזרחי שם קץ לחייו בביתו ברמת גן. לאחר מותו, ספדו לו משוררים רבים והוקם לזכרו אתר השירה ליריקה, כמחווה לפעילותו והקמתו את אתר כאוס לשירה.

## ספריו
* "ציון", הוצאת כרמל, 2003
* "הוא המסמן את מקום", הוצאת רימונים, 2012.

## קישורים חיצוניים
* הבלוג של שי אריה מזרחי, באתר ישרא-בלוג
* 
* שי אריה מזרחי, באתר אוצר הספרות העברית
* 
*להתראות אריה שואג , מתי שמואלוף, אתר גרילה תרבות, 23 באוקטובר 2012
* 
* שרה מלול, ביקורת על "הוא המסמן את המקום", באתר "נוריתה", 29 במאי 2013
* 
* נטשה שלקוב, שיר לזרכור של שי אריה מזרחי, באתר nrg , 23 בפברואר 2014
* יובל גלעד, על ציפיות המשוררים משירתם – לזכרו של שי אריה מזרחי, באתר ליריקה, 16 באוקטובר 2018
* אביחי קמחי, שי אריה מזרחי ז"ל- כפי שאני הכרתי, באתר בכיוון הרוח
* 

## הערות שוליים

קטגוריה:משוררים כותבי עברית
קטגוריה:משוררים ישראלים
קטגוריה:בוגרי אוניברסיטת בן-גוריון בנגב
קטגוריה:פעילים חברתיים ישראלים
קטגוריה:מתאבדים ישראלים
קטגוריה:רמת גן: אישים
קטגוריה:עורכים ספרותיים ישראלים
קטגוריה:בלוגרים ישראלים
קטגוריה:ויקיפדים ישראלים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1974
קטגוריה:ישראלים שנפטרו ב-2012
Diamorphoses

ממוזער|ימין|יאניס קסנטיס בסטודיו שלו בפריז
**Diamorphoses** היא היצירה האלקטרואקוסטית הראשונה מאת המלחין היווני-צרפתי, יאניס קסנאקיס. היצירה שנוצרה בין השנים 1957-1958 נחשבת ליצירת מופת במספר ספרים אקדמאים על ההיסטוריה של המוזיקה אלקטרואקוסטית.

## יצירה
לאחר הקמת האולפן ליצירת מוזיקה אלקטרונית על ידי פייר שפר ב-1948, קסנאקיס התעניין באפשרות הטמונה במוזיקה קונקרטית ומוזיקה אלקטרואקוסטית. ב-1955, קסנאקיס החל לעבוד באולפן כחלק מקבוצת מחקר מוזיקלית. במקרה הספציפי של קסנאקיס, בדומה לשפר, הצלילים שהוקלטו ביצירותיו נלקחו ממנועים, רכבות וצלילים מכניים או טבעיים נוספים.

קסנאקיס הוציא אוסף הקלטות מיצירותיו עליהן עבד מהשנים 1957-1962 כש-Diamorphoses הייתה ליצירה הראשונה וכן גם המרכזית מביניהן. ב-1958, הציג קסנאקיס את היצירה לראשונה בבריסל.

## ניתוח
כמו רבות מיצירותיו של קסנאקיס, יצירה זו גם מאופיינת ברקע מתמטי כשהיא מיישמת את עקרון פיזור נקודות אקראיות במישור. אורכה של היצירה הוא 6 דקות ו-57 שניות והיא הוקלטה על טייפ בן 2 ערוצים. בדרך כלל היצירה מושמעת בארבעה רמקולים.

קטגוריה:מוזיקה של המאה ה-20
קטגוריה:מוזיקה אלקטרונית
פולקסווגן סוג 18A

[ממוזער|300px|"פולקסווגן סוג 18A", שנת [1950]]
**פולקסווגן סוג 18A** (בגרמנית: **Volkswagen Type 18A**) היא מכונית קבריולה, אשר יוצרה כניידת משטרה עבור משטרת גרמניה, מתוצרת יצרנית הרכב הגרמנית **Hebmüller**  (שם מלא: "Karosseriewerke Joseph Hebmüller Söhne") עבור קונצרן הרכב **[[פולקסווגן]]**, בשנת 1949.

בשנת 1950 דגם ה-"פולקסווגן סוג 18A" יוצר על ידי "Karmann"  (שם מלא: "Wilhelm Karmann GmbH").

בסך הכל יוצרו 482 יחידות.

## מאפיינים
* דגם ה-"פולקסווגן סוג 18A" היה קרוי בגרמניה המערבית "Polizei Cabriolet" ,"Gendarmerier".
* דגם ה-"פולקסווגן סוג 18A" שירת בגרמניה המזרחית במחלקת כבאי האש.
* מעצורים מכניים.
* בגלל מבנה הדלתות הכניסה לרכב הייתה מהירה, מאידך גיסא הנסיעה בחורף לא הייתה נוחה.
* בהמשך יוצר דגם "15A M47" אשר הורכבו בו דלתות.

## ראו גם
* חיפושית (מכונית)
* פולקסווגן קומנדורסווגן
* פולקסווגן סוג 14A

## לקריאה נוספת
*  "פולקסווגן סוג 18A" - תמונות

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1949
קטגוריה:מכוניות מנוע אחורי
18A
קטגוריה:כלי רכב גרמניים
Dicranella

***Dicranella*** (מכונה בעברית: דיקרנלה) הוא סוג של טחב עלים מהמשפחה Dicranaceae. סוג זה כולל כ-60 מינים, והוא נפוץ ברחבי העולם. השם נגזר מהמילה היוונית דיקרנום, שמשמעותה מזלג בעל שתי שיניים, ורומז על הצורה המיוחדת של השיניים של הקופסית.

סוג זה מיוצג בישראל על ידי מין אחד *Dicranella howei* הנפוץ בישראל בשלל מקומות לחים, בעיקר בקרקעות עשירות בסיד. נפוץ במיוחד במישור החוף אך נמצא גם בהרי-יהודה, בגליל, בכרמל ובעוד מקומות. לעיתים ניתן לראות טחב עלים זה במשתלות בגלל עודף המים הנמצא פעמים רבות במקומות כאלה. ניתן לזהות מין זה על פי העלים הארוכים והנימיים. על פי חלק מהחוקרים מין זה הוא שם נרדף למין *Dicranella varia.*

## קישורים חיצוניים

## הערות שוליים

קטגוריה:צמחים שתוארו ב-1856
קטגוריה:טקסונים שתוארו בידי וילהאם פיליפ שימפר
קטגוריה:טחבים
קנוורת T600

**קנוורת T600** (באנגלית: **Kenworth T600**) היא משאית כבדה בתצורת סמי-טריילר מתוצרת יצרנית המשאיות הבינוניות והכבדות Kenworth  האמריקאית אשר יוצרה בין השנים 1987–2007 בארצות הברית.

בדירוג המשאיות בארצות הברית, דגם ה"קנוורת T600"  מופיע כ"דרגה 8" , כלומר כושר העמסה כולל של  ומעלה.

## דגמי "קנוורת T600"

* "T600A" (יוצר בין השנים 1990–1994)
* "T600B" (יוצר בין השנים 1995–2007) 

### דגם "קנוורת T660"
* "T660" (יוצר בין השנים 2008–2017)

## קבינות
* קבינת יום (Day cab)
* קבינת לילה (Sleeper cab)

## תמונות

קובץ:Kenworth T600B, Marten transportation, Venice CA.jpg | "קנוורת T600B"
קובץ:1995 Kenworth T600B Aerocab 6x4 Class 8 tractor.jpg | "קנוורת T600B", שנת 1995 
קובץ:Heavy Boom Truck.jpg  |"קנוורת  T600A" 
קובץ:New Zealand Trucks - Flickr - 111 Emergency (193).jpg | "קנוורת T600" 
קובץ:Kenworth LKW.JPG | "קנוורת T600" 
קובץ:2008-07-04 Kenworth truck on I-85 in Durham.jpg | "קנוורט T600" 
קובץ:New Zealand Trucks - Flickr - 111 Emergency (58).jpg | "קנוורת T600" 
קובץ:Kenworth T604, Kenworth Dealer Hall of Fame, 2015.JPG | "קנוורת T604" 


## קישורים חיצוניים

*
* 

## הערות שוליים

קטגוריה:משאיות סמי-טריילר
קטגוריה:כלי רכב שהושקו ב-1984
קטגוריה:כלי רכב אמריקאיים
אדריאן ווג'נרובסקי

**אדריאן ווג'נרובסקי** (באנגלית: **Adrian Wojnarowski**), שזכה לכינוי **ווג' **(**Woj; **נולד ב-1969) הוא כתב ועיתונאי ספורט וסופר אמריקאי ממוצא פולני. בעבר עבד עבור ESPN; וכיסה את ליגת ה-NBA עבור Yahoo! ספורט.

## ראשית חייו
ווג'נרובסקי נולד בבריסטול שבקונטיקט ב-1969. בשנת 1987 סיים את לימודיו בתיכון מרכז בריסטול (Bristol Central High School). לאחר מכן הוא למד באוניברסיטת סנט בונוונטורה (St. Bonaventure University), וסיים את לימודיו בשנת 1991.

## קריירה
ווג'נרובסקי התחיל את הקריירה שלו בעיתון Hartford Courant; הוא התחיל כתיכוניסט, והמשיך במהלך החופשות מהמכללה שבה למד. לאחר שסיים את לימודיו בקולג', הוא כתב עבור כמה עיתונים קטנים יותר לפני שהפך לבעל טור בעיתון *[[Fresno Bee]]* ב-1995.

ב-1997, הוא החל לעבוד עבור *[[The Record]]* בניו ג'רזי. כתוצאה מהעבודה שלו עם *The Record*, שהוא נבחר ל"בעל הטור של השנה" בשנים 1997 ו-2002 על ידי עורכי הספורט של Associated Press. במהלך הזמן הזה, הוא תרם באופן קבוע גם לאתר האינטרנט של ESPN, ששמו ESPN.com. ב-2006 הוא פרסם את רב-המכר של "ניו יורק טיימס" *The Miracle of St. Anthony: A Season with Coach Bob Hurley and Basketball's Most Improbable Dynasty *("הנס של סנט אנתוני: עונה עם המאמן בוב הארלי והשושלת הכי לא מוכרת של הכדורסל").

### Yahoo! ספורט
ב-2007 עזב ווג'נרובסקי את *The Record* והצטרף ל-Yahoo! ספורט במשרה מלאה. ווג'נרובסקי עזר להפיץ סיפורים בלעדיים רבים בעת שעבד עבור Yahoo! ספורט. במרץ 2009, כתב עם דן וצל (Dan Wetzel) סיפור שקישר בין תוכנית הכדורסל של אוניברסיטת קונטיקט למספר עבירות בגיוס שחקניהם לעתיד. ב-2010, דיווח "ניו יורק פוסט" כי ווג'נרובסקי נתבע על ידי Penguin Group על שלא עמד במועד הסיום לספר המכסה את חייו של המאמן ג'ים ולוונו (Jim Valvano). ווג'נרובסקי השיב כי הבעיה הייתה "תקלה בתקשורת ביני לבין הסוכן שלי" ואמר כי יחזיר את הכסף לפינגווין.

ווג'נרובסקי נחשב לאחד ממפיצי הסקופים הטובים ביותר בעסקי ה-NBA, במיוחד במהלך דראפט ה-NBA, אז דיווח ווג'נרובסקי על סדר בחירת הרוקיז, ועל עסקאות הכוללות את הרוקיז, לפני שנבחרו בפועל, בחשבון הטוויטר שלו. ווג'נרובסקי כבר בוקר בעבר בשל דיווחיו; התקשורת האשימה אותו, למשל, לאחר דיווח על הכדורסלן לברון ג'יימס, שהמידע שהציג הוא מוטה וכי הסתמך על מקורות אנונימיים. הוא הופיע במקום הראשון ברשימת "הגרוע ביותר בתקשורת הספורט" (Worst of Sports Media) של Sports Media Watch לשנת 2010 כתוצאה מהביקורת הזו.

### ESPN
ווג'נרובסקי עזב את Yahoo! ספורט ועבר ל-ESPN ב-1 ביולי 2017, מעט לפני תחילת תקופת השחקנים החופשיים ב-NBA. הוא הופיע לראשונה ככתב ESPN במהדורת חצות של SportsCenter מוקדם יותר באותו יום.

ווג'נרובסקי פרסם באופן קבוע את הסקופים שלו בטוויטר. עסקות חשובות שעליהן הוא מדווח מכונות על ידי עוקביו "פצצות ווג'".

בספטמבר 2024 הודיע כי הוא מסיים את תפקידיו ב-ESPN ובעיתונות.

## ספרים
* 

## קישורים חיצוניים
* 

## הערות שוליים

קטגוריה:אמריקאים ילידי קונטיקט
קטגוריה:אמריקאים ממוצא פולני
קטגוריה:עיתונאי ספורט
קטגוריה:עיתונאים אמריקאים
קטגוריה:עובדי Yahoo!
קטגוריה:תקשורת ספורט בארצות הברית
קטגוריה:ארצות הברית: אישים בספורט
קטגוריה:אמריקאים שנולדו ב-1969
NGC 4244

**NGC 4244** היא גלקסיה ספירלית בקבוצת הכוכבים כלבי ציד, הנמצאת במרחק של כ-13.4 מיליון שנות אור ממערכת השמש ושייכת לקבוצת M94. 

## היסטוריה
לגלקסיה בהירות מדרגה סביב 10.4 והיא התגלתה ב-17 במרץ 1787 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1789 תחת הציון **V.41** ותיאר אותה כבהירה מאוד ומאורכת בכיוון דרום-מערב - צפון-מזרח. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון **1167** כשהיא מתוארת כמאורכת ביותר, וכן לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 2831**. בשנת 1888 ג'ון דרייר הכניס אותה לקטלוג הכללי החדש תחת הציון NGC 4244 כשהיא מתוארת כבהירה למדי, גדולה מאוד, מאורכת ביותר ומתבהרת בהדרגה לכיוון המרכז.

## תצפית
הגלקסיה נמצאת כ-4.75 מעלות מדרום-מערב לכוכב β בכלבי ציד וכ-7.6 מעלות ממערב לכוכב קור קרולי. כמעלה וחצי מדרום לה נמצאת NGC 4214, כ-4.6 מעלות מדרום-דרום-מזרח לה נמצאת NGC 4395 וכ-7.2 מעלות ממזרח-צפון מזרח לה נמצאת M94, כולן גלקסיות ששייכות גם כן לקבוצת M94.

## תכונות
אורכה הזוויתי של NGC 4244 הוא כ-20 דקות קשת, כשני שלישים מקוטרו של הירח המלא, שממרחקה שקול לקוטר יותר מ-75,000 שנות אור, כשלושה רבעים מהקוטר של שביל החלב. מישור הגלקסיה כמעט מקביל לקו הראייה אליה מכדור הארץ, כך שהיא נראית צרה מאוד וארוכה ורוחבה הזוויתי הוא רק כעשירית מאורכה. מסתה של NGC 4244 מוערכת בכ- מסות שמש, כחמישית ממסת שביל החלב, כאשר רק כ-2% ממסתה או כ- מסות שמש מורכבים ממסת הכוכבים שבה, ובערך אותה מסה יש לגז החופשי שבה. שאר המסה, כ-95%, היא של חומר אפל שטיבו אינו ידוע. בהתאמה לכמות הגז הקטנה יחסית, קצב יצירת הכוכבים בגלקסיה אינו גבוה, כמסת שמש ב-17 שנים. נראה שבמרכז הגלקסיה יש גרעין שמורכב מצביר כוכבים ענק עם מסה של כ-1.7 מיליון מסות שמש שקוטרו כ-26 שנות אור ושהכוכבים שבו מקיפים את מרכזו במהירויות שמגיעות ל-30 קילומטר בשנייה.

## קישורים חיצוניים

* 

## הערות שוליים

קטגוריה:גלקסיות ספירליות
קטגוריה:קבוצת הכוכבים כלבי ציד
קטגוריה:קבוצת M94
קטגוריה:הקטלוג הכללי החדש
לאה נודלמן

**לאה נוּדֶלמן** (נולדה ב-11 במאי 1955) היא שחמטאית ישראלית שזכתה במדליית זהב קבוצתית ואישית (לוח עתודה ראשון) באולימפיאדת השחמט כחברת נבחרת ישראל (חיפה 1976).

## ביוגרפיה
לאה נודלמן נולדה בסימפרופול שבחצי האי קרים, אוקראינה הסובייטית. היא התאמנה בשחמט אצל ולדימיר אלתרמן . בשנים 1968–1970 זכתה באליפות אוקראינה בשחמט בהתכתבות. בינואר 1972 סיימה במקום שביעי באליפות ברית המועצות לנוער שנערכה בצ'רניהיב שבאוקראינה. בהמשך אותה שנה, בגיל 17, עלתה לישראל עם משפחתה והתגוררה בבאר שבע.

במאי 1976, בתחרות שנערכה בשוודיה, גברה נודלמן על טטיאנה פומינה, סגנית אלופת ברית המועצות שזכתה בתחרות עצמה. נודלמן זכתה במדליית ארד.

בשנים האחרונות היא מתגוררת בצרפת.

## הופעות באולימפיאדות השחמט

## קישורים חיצוניים

* תוצאותיה של לאה נודלמן באולימפיאדות, באתר אולימפבייס 
* 
* , דרך אתר עיתונות יהודית היסטורית

## הערות שוליים

קטגוריה:עולות בשנות ה-1970
קטגוריה:עולים בשנות ה-1970
קטגוריה:נציגות ישראל באולימפיאדת השחמט
קטגוריה:שחמטאיות יהודיות
קטגוריה:ישראליות שהיגרו לצרפת
קטגוריה:ישראלים שהיגרו לצרפת
קטגוריה:שחמטאים צרפתים
קטגוריה:שחמטאים ישראלים ללא דרגה בין-לאומית
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ישראליות שנולדו ב-1955
קטגוריה:ישראלים שנולדו ב-1955
שחף צוחק

**שחף צוחק** (שם מדעי: *Leucophaeus atricilla*) הוא מין עוף ימי ממשפחת השחפיים החי לחופי אמריקה הצפונית, אמריקה המרכזית ואמריקה הדרומית וכן באיים הקריביים. האוכלוסיות הצפוניות נודדות בחורף לעבר מערב אירופה ובמקרה אחד גם לבריטניה. הוא שייך לסוג שחף אמריקאי ובדומה לשאר המינים בסוג, הועבר מהסוג שחף.
## מאפיינים
השחף מגיע לאורך 36–41 ס"מ ולמוטת כנפיים של 98–110 ס"מ. צבע השחף אפור בכנפיו ובגבו, קצוות הכנפיים והזנב שחורים וכך גם הראש וחלקו העליון של הצוואר. השחף בעל עיניים לבנות ומקור אדום, גדול ומעוקל. את שמו הוא קיבל מקריאותיו המדמות צחוק אנושי רעשני.

שחף זה חי לחופי הים ברחבי אמריקה שסביב האוקיינוס האטלנטי. באמריקה המרכזית הוא מגיע עד לחוף האוקיינוס השקט. הוא עוף הפעיל בלהקות. הלהקות סורקות את החופים, עטות על דגים ומחפשות חיות קטנות ונבלות.

## תת-מינים
* *Leucophaeus fulginosus megalopterus*
* *Leucophaeus fulginosus atricilla*

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:שחפיים
קטגוריה:ארצות הברית: עופות
קטגוריה:קובה: עופות
קטגוריה:בעלי חיים שתוארו ב-1758
רכס הנסיכה מרגרט

**רכס הנסיכה מרגרט** (באנגלית: **Princess Margaret Range**) המכונה גם **הרי הנסיכה מרגרט** (באנגלית: **Princess Margaret Mountains**) הם רכס הרים באי אקסל הייברג בטריטוריית נונאווט שבקנדה.

הרכס הוא אחד מרכסי ההרים הצפוניים ביותר בעולם, והוא נמצא בצפון הקורדילרה הארקטית.

גובהו של הרכס 2,210 מטרים מעל פני הים (בפסגת אאוטלוק).

אורכו המרבי של הרכס 361 ק"מ (מצפון לדרום), רוחבו המרבי 236 ק"מ (ממזרח למערב), ושטחו של הרכס 42,865 קמ"ר.

## לקריאה נוספת

• H.P. Trettin, Ed., **[https://books.google.co.il/books?id=yt2lBQAAQBAJ&pg=PA445&lpg=PA445&dq=%22Princess+Margaret+Range%22&source=bl&ots=WWn7U1zX1l&sig=45ZngkBfwjirbbcNQfI03v79dak&hl=en&sa=X&ved=2ahUKEwiwwsCvnYveAhWkCcAKHSVfDZUQ6AEwDHoECAEQAQ#v=onepage&q=%22Princess%20Margaret%20Range%22&f=false Geology of the Innuitian Orogen and Arctic Platform of Canada and Greenland]**, PP 445, 493 

• Mark Nuttall, **[https://books.google.co.il/books?id=Swr9BTI_2FEC&pg=PA181&lpg=PA181&dq=%22Princess+Margaret+Range%22&source=bl&ots=jvKaeqHxXo&sig=KE_OUf_jONjKdi49XhfhDtaTSYg&hl=en&sa=X&ved=2ahUKEwjBv8e3nYveAhUKJMAKHbmoAnA4ChDoATABegQICBAB#v=onepage&q=%22Princess%20Margaret%20Range%22&f=false Encyclopedia of the Arctic]**, P 181

• Stuart Anderson, **[https://books.google.co.il/books?id=rxESWrgfimIC&pg=PA202&lpg=PA202&dq=%22Princess+Margaret+Range%22&source=bl&ots=8TsM5mskVZ&sig=S5ytE-9_6rhuOWM3IGr5tlrUbfg&hl=en&sa=X&ved=2ahUKEwjBv8e3nYveAhUKJMAKHbmoAnA4ChDoATACegQIBxAB#v=onepage&q=%22Princess%20Margaret%20Range%22&f=false Travels with Anne: One Couple's Amazing, Stupendous, Almost Unbelievable Adventuers in Remote Parts of the World]**, P 202

• Willem Bakhuys Roozeboom, **[https://books.google.co.il/books?id=po8M7-XJ1FkC&pg=PA216&lpg=PA216&dq=%22Princess+Margaret+Range%22&source=bl&ots=lKXcsOTT2w&sig=90j1Vs74E6e-vZTpsNGq3SCdyTI&hl=en&sa=X&ved=2ahUKEwjBv8e3nYveAhUKJMAKHbmoAnA4ChDoATADegQIBhAB#v=onepage&q=%22Princess%20Margaret%20Range%22&f=false Through My Viewfinder]**, P 216

• W. Brent Garry, Jacob E. Bleacher, Editors, **[https://books.google.co.il/books?id=qtON17NWVmgC&pg=PA251&lpg=PA251&dq=%22Princess+Margaret+Range%22&source=bl&ots=Y-tYXGe_WY&sig=COougC7XGVvXNwdLXm8JorR1zUE&hl=en&sa=X&ved=2ahUKEwjBv8e3nYveAhUKJMAKHbmoAnA4ChDoATAEegQIBRAB#v=onepage&q=%22Princess%20Margaret%20Range%22&f=false Analogs for Planetary Exploration]**, P 251

## קישורים חיצוניים
* רכס הנסיכה מרגרט באתר ממשלת קנדה
* מפה טופוגרפית של אזור הרכס
* רכס הנסיכה מרגרט באתר peakbagger
* תחזית מזג אוויר עדכנית ארוכת טווח (לפי גבהים), עבור פסגת אאוטלוק - הגבוהה בהרי רכס הנסיכה מרגרט

## הערות שוליים

הנסיכה מרגרט
הנסיכה מרגרט
ברנטון ת'ווייטס

**ברנטון ת'ווייטס** (באנגלית: **Brenton Thwaites**; נולד ב-10 באוגוסט 1989) הוא שחקן קולנוע וטלוויזיה אוסטרלי אשר ידוע בגילום דמותו של ריצ'רד "דיק" גרייסון בסדרת גיבורי העל "טיטאנים", ובשל משחקו בסרטים "מליפיסנט", "המעניק" ו"שודדי הקאריביים: נקמתו של סלזאר".

## ביוגרפיה
ת'ווייטס נולד ב-10 באוגוסט 1989 בקיירנס, קווינסלנד שבאוסטרליה לפיונה ופיטר ת'ווייטס. יש לו אחות בשם סטייסי. את ההשכלה התיכונית עשה בבית הספר התיכון של קיירנס, וסיים את לימודיו בשנת 2006.

בתקופת נעוריו תווייטס נמשך לרעיון להפוך לשוטר או לכבאי. בגיל 16 ת'ווייטס ביצע את הופעתו הראשונה בפני קהל חי במחזה הטרגי של ויליאם שייקספיר "רומיאו ויוליה".

תווייטס למד משחק באוניברסיטת קווינסלנד לטכנולוגיה (QUT) במשך שלוש שנים, לפני שסיים את לימודיו בשנת 2010. לאחר מכן עבר להתגורר בסידני כדי להצטרף לאופרת הסבון הוותיקה "קרוב רחוק" לפני שעבר לארצות הברית בסוף שנת 2011 כדי להמשיך בקריירה שלו במשחק.

## קריירה
מאז מעברו לארצות הברית, גילם תפקידים בסרט הטלוויזיה "*[[הלגונה הכחולה: התעוררות]]"* (2012), ובסרט "*[[השער (סרט)|השער]]"* (2013).

בשנת 2014 שיחק ת'ווייטס בסרט "מליפיסנט" בדמותו של הנסיך פיליפ. סרט ההמשך "מליפיסנט: אדונית הרשע" שוחרר בשנת 2019, אך ת'ווייטס לא שב לשחק בסרט אלא הוחלף על ידי השחקן האריס דיקינסון, מכיוון שנתקל בהתנגשויות בלוח הזמנים. בנוסף, הוא כיכב בסרט "האות" בתפקיד הגברי הראשי, ניק איסטמן. הסרט הוקרן בבכורה בפסטיבל הסרטים סאנדנס בינואר אותה שנה. ת'ווייטס זכה לביקורות טובות על תפקידו במגזין "*The Plain Dealer".* בהמשך השנה קיבל את התפקיד הראשי בסרט "המעניק" שמבוסס על הנובלה בעלת השם הזהה - "המעניק" - מאת הסופרת לויס לאורי., שגילם את ג'ונאס. הסרט קיבל ביקורות מעורבות לרוב ביקורות שליליות, כאשר העיתון הבריטי דיילי טלגרף מתח ביקורת על ההופעה של ת'ווייאס וכתבו; "הוא [נאבק] לתת לנו את הגיבור המרובד, המסוכסך, שהסרט הזה [היה זקוק לו]". עם זאת, הופעתו התקבלה בחיוב על ידי הבלוג האמריקאי הפינגטון פוסט, ששיבחו את משחקו.

בשנת 2016 כיכב בסרט "מלחמת האלים" של הבמאי האוסטרלי אלכס פרויאס. הוא שיחק את בק, גנב אנושי.

בשנת 2017, ת'וויטס כיכב בסרט הרפתקאות בכיכובו של ג'וני דפ; "שודדי הקאריביים: נקמתו של סלזאר", החמישי בסדרת סרטי שודדי הקאריביים שיצא לאקרנים ב-26 במאי 2017. ת'ווייטס גילם את הנרי טרנר, בנם של ויליאם טרנר ואליזבת' סוואן, אותם מגלמים אורלנדו בלום וקירה נייטלי. באותה שנה גילם את העיתונאי הצעיר פול אשר בסרט הדרמה "ראיון עם אלוהים" לצדה של השחקנית הישראלית יעל גרובגלס.

בשנת 2018 לוהק לדמותו של ריצ'רד דיק גרייסון בסדרת הטלוויזיה "*[[טיטאנים (סדרת טלוויזיה, 2018)|טיטאנים]]"* מבית שירות הזרמת המדיה DC Universe .

בשנת 2019 שיחק לצד פרנצ'סקה איסטווד בסרט הקולנוע הפרדה אלימה.

## חיים אישיים
ת'ווייטס מנהל מערכת יחסים עם השחקנית קלואי פייסי מאז שנת 2015, לאחר שהשניים היו שותפים לחדר בזמן שת'ווייטס צילם את "שודדי הקאריביים: נקמתו של סלזאר" באוסטרליה. לבני הזוג שתי בנות, בת בשם בירדי שנולדה במרץ 2016, ובת נוספת בשם פיפה שנולדה בתחילת 2018.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטאות ומכללות באוסטרליה
קטגוריה:אוסטרלים שנולדו ב-1989
ארמיית המשמר התשיעית

**ארמיית המשמר התשיעית** (ברוסית: **гвардейская армия я-9**) הייתה ארמייה של הצבא האדום שלחמה במלחמת העולם השנייה.

## היסטוריה
ארמיית המשמר התשיעית הוקמה ב-5 בינואר 1945 על בסיס הארמייה ה-7 תוך הוספת יחידות נוספות שכבר היו בעלי תואר כבוד "המשמר". במהלך פברואר 1945 יחידות הארמייה התרכזו דרום-מזרחית מבודפשט.

במרץ 1945 הארמייה החלה את השתתפותה במתקפת וינה. תוך שילוב כוחות עם ארמיית המשמר ה-4 יחידות הצבא האדום פרצו את קווי ההגנה הגרמנים ונכנסו לעורף של ארמיית הפאנצר השישית. בתחילת אפריל 1945 תוך שילוב כוחות עם ארמיית משמר הטנקים השישית יחידות של הארמייה פרצו קווי ההגנה של ורמאכט והגיעו לגדות הדנובה. ב-13 באפריל הם נכנסו לווינה.

במהלך 1946 פיקוד ארמיית המשמר התשיעית הועבר למפקדת כוחות הצנחנים של ברית המועצות.

## קישורים חיצוניים
* ארמיית המשמר התשיעית באתר samsv 

9
9
כיתת מחשבים

ממוזער|כיתת מחשבים באוניברסיטה
**כיתת מחשבים** (לפעמים נקראת גם **מעבדת מחשבים** או **חוות מחשבים**) היא חדר לימוד שבו התלמידים או הסטודנטים יושבים מול מחשבים. בכיתות אלה נלמדים בדרך כלל מקצועות המתמטיקה, מדעי המחשב, גרפיקה, ומדעי הטבע אך לעיתים גם מקצועות אחרים באמצעות כלים ממוחשבים, לומדות, מאגרי מידע, אינטרנט או סרטוני המחשה. מטרת קיום הכיתה היא לאפשר לתלמיד לבצע במחשב את הנחיות המורה ולראות באופן מיידי את התגובה הישירה לפעולתו. לומדות מאפשרות לבצע סימולציה של ניסוי מדעי ולהראות לתלמיד את התוצאה באנימציה ממוחשבת. פעמים רבות משמשת כיתת המחשבים לתרגול החומר הנלמד בכיתה, בעיקר במדעי המחשב ובקורסי תיכנות, בו התלמידים מתכנתים או עושים תרגילים לפי הוראות המורה, שעובר במהלך השיעור בין התלמידים ועוזר להם. בחלק מכיתות המחשבים יש למורה יכולת השתלטות על מסכי מחשבי התלמידים, על מנת להציג עליהם את המראה על מסכו שלו או של מסך מחשב אחר בכיתה.

מחוץ לשעות השיעורים הרשמיות, משמשת כיתת המחשבים את התלמידים לצרכים אישיים ולימודיים. שימושים אלו כוללים פתרון שיעורי בית, תרגול של תיכנות וביצוע עבודת כיתה ובית (כגון כתיבת סיכום במעבד תמלילים). מעבר לשימושים לימודיים התלמידים משתמשים במחשבים, בעיקר כאשר יש גישה לאינטרנט, לבדיקת דואר אלקטרוני, להתעדכן בחדשות, לגלוש באתרי אינטרנט שונים וברשתות חברתיות מקוונות וכן לשחק במשחקי מחשב (בעיקר במשחקי רשת מרובי משתתפים התומכים ברשת LAN פנימית, כגון DOOM, Half-Life, Counter-Strike, Starcraft ו-Fortnite).

## ראו גם
* למידה משולבת מחשב

## קישורים חיצוניים

קטגוריה:למידה משולבת מחשב
שחפאיים

[ממוזער|230px|[אלקה קטנה]]
**שחפאיים** (שם מדעי: Lari) היא תת-סדרה של עופות ימיים מסדרת החופמאים המהווים 8 משפחות ובהם המינים הגדולים ביותר בסדרתם. לעומת רוב עופות החוף , הם מתמחים יותר בחיים בקרבת הים וחלקם אף יכולים לצלול מתחת המים בחיפוש דגים או לעוט עליהם מלמעלה. אחרים כמו החמסניים מעדיפים להיטפל למיני עופות ים אחרים ולחטוף את שללם. המינים הגדולים ביותר הם קרניבורים אשר צדים חיות הקטנות מהם. רובם אינם מבלים זמן רב בנדודים מעל הים אך יכולים להימצא בכמה איים מבודדים ואפילו באנטארקטיקה. שחפית הקוטב, השייכת לתת-סדרה זו, מבצעת את הנדידה הארוכה ביותר בעולם העופות בין שני הקטבים של כדור הארץ.

הגדולים ביותר בקבוצה הם שחף ימי שמוטת כנפיו 1.5-1.7 מ' ומשקלו 0.75–2.3 ק"ג והוא החופמאי הגדול ביותר. אחריו נמצא חמסן חום שמוטת כנפיו 126–160 ס"מ ומשקלו 1.2–2.18 ק"ג.

## משפחות הקבוצה
*שחפיים (*Laridae*)
*גזרניים (*Rynchopidae*)
*שחפיתיים (*Sternidae*)
*חמסניים (*Stercorariidae*)
*שדמתיים (*Glareolidae*)
*תנינניים (*Pluvianidae*) - בה סוג ומין יחיד: תנינן מצרי (*Pluvianus aegyptius*)
*דרומסיים (*Dromadidae*) - בה סוג ומין יחיד: דרומס עקוד (*Dromas ardeola*)
*קבוצה Pan-Alcidae
**משפחה אלקיים (*Alcidae*)
**קבוצה *Mancallinae* - נכחדה. בה המיומנקלה

בעבר שייכו לקבוצה גם את משפחת הטורניקיים אך כיום היא הופרדה לתת-סדרה עצמאית.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1891
קטגוריה:טקסונים שתוארו בידי ריצ'רד באולדר שרפ
חוף סלעי

[250px|ממוזער|חוף סלעי ב[פורטוגל.]]
[250px|ממוזער|פאונה ב[בריכת סלע בקליפורניה.]]
**חוף סלעי** הוא חוף ים המורכב כמעט כולו מסלעים בגדלים שונים ועליהם הגלים מתנפצים, לעיתים לגובה רב. בסמוך לחופים אלה ישנם לעיתים גם צוקים, רכסי הרים וגבעות ואפילו חופים חוליים. לפעמים קו החוף מכוסה במקום בסלעים גדולים בסלעים קטנים יותר, חלוקי נחל, חצץ ואפילו מבוץ וחול, המגיעים מהים.

חופים שונים מצויים סמוך לערים ומבנים שונים, אך הם אינם חופי רחצה פופולרים בדרך כלל, בגלל הגלים הגבוהים, קשיותם והתנאים הקשים בהם. בחופים אלה קווי הגאות והשפל גבוהים וקיצוניים בהרבה מאשר באזורים אחרים. כתוצאה מכך אין בהם הרבה בעלי חיים.

חופים כאלה יכולים לאחר שחיקה מרובה מאוד של אור שמש, מים מלוחים, רסס ורוחות להתפרק בהדרגה ולהפוך לחוליים.

## פאונה בחוף הסלעי
בעלי החיים שכן חיים בחופי סלע מרוכזים בעיקר בבריכות סלע המתמלאות בגאות ושורדות את היובש של השמש. בבריכות כאלה ישנו מגוון של יצורים קטנים, בעיקר חסרי חוליות כמו שושנות ים, צלחיות, צדפות, רב-לוחיתאים ותמנוניים והרבה קווצי עור כמו כוכבי ים, נחשוני ים וקיפודי ים. באזור מצויים גם סרטנאים שונים ביניהם שטצדאים, סרטנים קצרי בטן, לובסטרים וסרטנים דומים. לעיתים מזדמן אליהם גם דג קטן כמו קברנון, קרנון או צמידון והוא מתקיים על שאר היצורים. בכמה חופים ישנם אצות, בעיקר אצות כמו אצות חומיות וקלפ הנאחזים בעזרת שורשיהם בסלעים.

סביב חופים אלה ישנם מעט מינים המבקרים בהם. באזורים הארקטיים והאנטארקאטיים ישנם מושבות של אריות ים ושל פינגוויניים על הקרקע או של עופות ימיים המנצלים את הסלעים לקינון ובאיי גלאפגוס גם איגואנות ים. שחפיים, ארנריות וחופיות מפוספסות מחפשות בין הסלעים יצורים למאכל ושלצדפיים שוברים את הקונכיות של יצורי החוף. בחופי אמריקה מגיעים לחופים כאלה דובי גריזלי המחפשים אחר צדפות.

אלו אזורי מחיה רגישים מאוד לפגיעה כמו זיהום ימי שנגרם משפיכת מכליות נפט. עם זאת הם פחות רגישים להצפות ולעליית גובה פני הים ביחס לחופים חוליים, בגלל הסלעים הקדמיים שלהם המשמשים כשוברים.

## גלריה

קובץ:Kiwanda Cliffs (8400287913).jpg|חוף באורגון שהוא חצי סלעי, חצי חולי
קובץ:Lanzarote 4 Luc Viatour.jpg|חוף בלנזרוטה, ספרד
קובץ:View at Fernandina Island.jpg|איגואנות ים באי פרננדינה שבאיי גלאפגוס
קובץ:Clifton Beach 4.jpg|חוף באוסטרליה
קובץ:Exposed wave-cut platform - geograph.org.uk - 1285362.jpg|חוף בדרום רונלדסיי, בריטניה
קובץ:Rosh Hanikra Coast Between the Rocks.jpg|החוף הסלעי של ראש הנקרה


קטגוריה:חופים
צ'כיה באירוויזיון לרוקדים צעירים

**[[צ'כיה]] נטלה חלק ב[[האירוויזיון לרוקדים צעירים|אירוויזיון לרוקדים צעירים]]** 7 פעמים.

## הרקדנים והריקודים שייצגו את צ'כיה באירוויזיון לרוקדים צעירים

## אירוח התחרות
צ'כיה אירחה את התחרות בשנים: 2015 ו-2017. 

## ראו גם
* האירוויזיון לרוקדים צעירים
* צ'כיה באירוויזיון

## קישורים חיצוניים
* Eurovision Young Dancers

## הערות שוליים

קטגוריה:אירוויזיון לרוקדים צעירים
קטגוריה:צ'כיה: תרבות
שנות ה-70 של המאה ה-2

**שנות ה-70 של המאה ה-2** היו העשור השמיני של המאה ה-2, החלו ב-1 בינואר 170 והסתיימו ב-31 בדצמבר 179.

## אירועים בולטים בעולם

### מלחמה ופוליטיקה
#### מלחמות
* 170 - המרקומנים נכנסו לאיטליה וכבשו את העיר אקוויליה. זה פעם ראשונה לאחר 101 לפנה"ס שצבא זר נכנס לחצי האי.
* 171 - הרומאים הצליחו לגרום להוצאת הכוחות הזרים מחצי האי תוך חתימת הסכם שלום עם כמה מבעלי ברית של המרקומנים.
* 172 - הרומאים נכנסים לשטח שבשליטת המרקומנים באזור הדנובה וכובשים את השטח.
* 174 - סיום המלחמה הראשונה גד המרקומנים. תוכניות להקמת פרובינקיה רומית במקום.

#### סכסוכים לאומיים ואזוריים
#### אירועים פוליטיים משמעותיים
* 171 - ארמניה ומסופוטמיה הופכות להיות מדינת חסות של האימפריה הרומית.
* 174 - האפיפיור אלאוטריוס החל את כהונתו
* 175 - אלאוטריוס יורש את סוטריוס על כס האפיפיור (תאריך משוער)

## כלכלה

## אסונות

* המשכה של מגפה שהחלה בעשור הקודם, בה נפוצה מחלת אבעבועות שחורות בחלקים נרחבים של אסיה ואירופה. בשיא המגפה תועדו כ-2,000 מתים ביום ברומא.

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

*מרקוס אורליוס
*קארליוס פריסקוס

## קישורים חיצוניים

## הערות שוליים

*
קטגוריה:המאה ה-2
הארמייה השמינית (ברית המועצות)

**הארמייה השמינית** (ברוסית: **армия я-8**) הייתה ארמייה של הצבא האדום שלחמה במלחמת החורף ובמלחמת העולם השנייה.

## היסטוריה
היחידה הוקמה ב-14 בספטמבר 1939 על בסיס היחידות שהיו ממוקמות באזור נובגורוד. במהלך אוקטובר 1939 היא עברה לאזור פטרוזבודסק. עם תחילת מלחמת החורף היא כללה 71,000 לוחמים. עם סיום הקרבות היחידות הועברו למחוז פסקוב. ביוני 1940 יחידות הארמייה השתתפו בכיבוש המדינות הבלטיות ולאחר סיום המבצע, מטה הארמייה הוצב בטלין כאשר היחידות היו מוצבות בשטח אסטוניה הסובייטית, לטביה הסובייטית וליטא הסובייטית.

ב-22 ביוני 1941 הארמייה החלה בקרבות מגננה באזור הגבול של ברית המועצות. בהמשך הם היו חלק של הצבא האדום שהיגן על לנינגרד במהלך מצור לנינגרד. במהלך סוף 1941 ו-1942 בנוסף לקרבות מגננה הם ניסו מספר מתקפות נגד במטרה לפורץ את המצור, אך ללא הצלחה. גם במהלך שנת 1943 הארמייה השמינית ניסתה מספר מתקפות נגד, אך לא הצליחה לשבור את קווי הגנה של הגרמנים.

בשנת 1944 במהלך מבצע לנינגרד-נובגורוד המצור נשבר. בקיץ 1944 יחידות הארמייה השמינית שחררו את העיר נרבה ובהמשך טלין. לאחר שחרור כל השטח של אסטוניה הסובייטית יחידות הארמייה הועברו לעתודה.

בספטמבר 1945 הארמייה פורקה.

## מפקדים
* איוואן חברוב (ספטמבר 1939 - דצמבר 1939)
* גרגורי שטרן (דצמבר 1939–1940)
* קונסטנטין פיאדישב (יוני 1940 - יולי 1940) 
* פיוטר סובניקוב (מרץ 1941 - יוני 1941
* פיודור איוואנוב (יוני (1941 - יולי 1941)
* איליה ליובובצב (יולי 1941 - אוגוסט 1941)
* פיוטר פשניקוב (אוגוסט 1941 - ספטמבר 1941)
* ולדימיר שצ'רבקוב (ספטמבר 1941)
* טריפון שבלדין (ספטמבר 1941 - נובמבר 1941)
* אנדריי בונדרב (נובמבר 1941 - ינואר 1942)
* אלכסנדר סוחומלין (ינואר 1942 - אפריל 1942)
* פיליפ סטריקוב (אפריל 1942 - יולי 1945)

## קישורים חיצוניים
* תיאור היסטורייה של הארמייה ה-8
* הארמייה השמינית באתר samsv 

8
קטגוריה:זירת מזרח אירופה במלחמת העולם השנייה 
8
קטגוריה:מלחמת החורף
נודלמן

**נוּדֶלמן** (בכתב לטיני: Nudelman; ברוסית: Нудельман; ביידיש: נודעלמאן) הוא שם משפחה אשכנזי, שפירושו הוא חייט.

## ראו גם
* קובי מחט – מנחה, שחקן וקולנוען ישראלי (שם משפחה מעוברת)

## הערות שוליים

קטגוריה:שמות משפחה אשכנזיים
שלום עולם (שיר)

**שלום עולם** הוא שיר בביצוע של גלית בל, שנבחר בקדם-אירוויזיון לייצג את ישראל באירוויזיון 1996. את המילים כתב בן זוגה באותה העת, קצין חינוך של פיקוד הצפון, אייל מדני והלחין דורון ויטנברג.

בשנה זו הוחלט בהנהלת האירוויזיון לערוך הצבעה מוקדמת של צוותי שיפוט מכל המדינות המשתתפות בתחרות האירוויזיון 1996 על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. זאת, כתוצאה מהצורך להתמודד עם מספרן ההולך וגדל של המדינות שביקשו ליטול חלק בתחרות.

השיר נשר בשלב הניפוי של ועדת האירוויזיון ולא השתתף בתחרות שנערכה באוסלו.

## ראו גם
* אירוויזיון 1996
* ישראל באירוויזיון 1996
* גלית בל

## קישורים חיצוניים

* 
* 

## הערות שוליים

קטגוריה:שירי אירוויזיון 1996
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים בעברית
רונגאנו ניוני

**רונאגנו ניוני **(באנגלית: **Rungano Nyoni**) היא במאית ותסריטאית זמביאנית-ולשית.

## ביוגרפיה
ניוני נולדה בזמביה, והיגרה עם משפחתה לוויילס בגיל תשע. היא בוגרת האוניברסיטה לאמנויות בלונדון.

בתחילת הקריירה הקולנועית שלה, ביימה ניוני מספר סרטים קצרים (*The List, Mwansa the Great, Kuuntele*), עבורם זכתה בפרסים ולשבחים מן הביקורת. הסרט הקצר הראשון שלה, *The List*, זכה בפרס BAFTA הוולשי לסרט הקצר הטוב ביותר. *Kuuntele *(הקשיבי) זכה בפרס לסרט הקצר הטוב ביותר בטקס פרסי פסטיבל הסרטים טרייבקה ב-2015. סרטה העלילתי הראשון באורך מלא,* [[אני לא מכשפה]]*, אותו ניוני כתבה וגם ביימה, נבחר להקרנה באירוע "שבועיים של במאים" של פסטיבל קאן 2017. עבור סרט זה היא זכתה בפרס הבימוי הטוב ביותר ופרס הבמאי הטוב ביותר בסרט ביכורים בפרסי הקולנוע הבריטי העצמאי 2017. היא זכתה עבורו גם בפרס BAFTA (האקדמיה הבריטית לאמנויות הקולנוע והטלוויזיה) לסרט הביכורים המצטיין ב-2018. הסרט זכה גם לשבחים בהקרנות בפסטיבלי קולנוע בינלאומיים נוספים.

## פילמוגרפיה
### בימוי/ כתיבה / הפקה

### שחקנית

## פרסים

## קישורים חיצוניים

* 

## הערות שוליים

קטגוריה:שחקניות ולשיות
קטגוריה:מפיקות קולנוע זמביות
קטגוריה:במאיות קולנוע זמביות
קטגוריה:שחקניות קולנוע וטלוויזיה זמביות
קטגוריה:שחקניות קולנוע וטלוויזיה ולשיות
קטגוריה:מפיקות קולנוע ולשיות
קטגוריה:במאיות קולנוע בריטיות
קטגוריה:בריטיות שנולדו ב-1982
קטגוריה:בריטים שנולדו ב-1982
סרט סלאשר

[ממוזער|דמותו של הרוצח [ג'ייסון וורהיס מסדרת סרטי הסלאשר יום שישי ה-13]]
**סלאשר** הם תת-סוגה של סרטי אימה העוסקת בסדרת רציחות שנעשות על ידי אדם אלים המעורער נפשית, שמטריד ורוצח סדרה של אנשים שאיתם יש לו קשר אישי או פסיכולוגי. השנים 1978–1984 נחשבות לתור הזהב של סרטי הסלאשר, עם סדרות סרטי "המנסרים מטקסס" (1974), "ליל המסכות" (1978), "יום שישי ה-13" (1980) ו"סיוט ברחוב אלם" (1984). בשנת 2005 צולם הסרט "מוניטין רע".

סרטי "סלאשר" בדרך כלל בנויים מאותה נוסחה: פעולה שקרתה בעבר אשר גרמה טראומה לאדם מסוים (הרוצח) קורית לאחר שנים רבות ומעוררת תגובה רגשית ואלימה מן הרוצח, שיוצא לרצוח קבוצה של אנשים.

*
סלאשר
סלאשר
סלאשר
מריה, נסיכת סקסוניה-אלטנבורג

**מריה, נסיכת סקסוניה-אלטנבורג** (; 2 באוגוסט 1854 – 8 באוקטובר 1898), הייתה בתו של ארנסט הראשון, דוכס סקסוניה-אלטנבורג, ואשתו של אלברכט, נסיך פרוסיה.

## ביוגרפיה
מריה נולדה ב-2 באוגוסט 1854 באייזנברג שהשתייכה לדוכסות סקסוניה-אלטנבורג, לארנסט הראשון, דוכס סקסוניה-אלטנבורג ולאגנס, נסיכת אנהלט-דסאו, בתם של לאופולד הרביעי, דוכס אנהלט ופרדריקה וילהלמינה, נסיכת פרוסיה.

ב-9 באפריל 1873 התחתנה מריה עם אלברכט, נסיך פרוסיה, נכדו של פרידריך וילהלם השלישי, מלך פרוסיה, ממנו נולדו לה 3 ילדים. בשנת 1884 מת וילהלם השמיני, דוכס בראונשווייג ללא ילדים, וכיוון שיורשו היה ארנסט אוגוסט השני, נסיך הנובר שלא היה מקובל על וילהלם הראשון, קיסר גרמניה, מונה אלברכט לעוצר הדוכסות. ב-8 באוקטובר 1898 מתה מריה בקמנץ, ובהלווייתה השתתפו גם וילהלם השני, קיסר גרמניה ואוגוסטה ויקטוריה, קיסרית גרמניה ומלכת פרוסיה.

## משפחתה
ב-9 באפריל 1873 התחתנה מריה עם אלברכט, נסיך פרוסיה, ממנו נולדו לה 3 ילדים:
* פרידריך היינריך אלברכט, נסיך פרוסיה (1874–1940)
* יואכים אלברכט, נסיך פרוסיה (1876–1939)
* פרידריך וילהלם, נסיך פרוסיה (1880–1925)

## אילן יוחסין

## קישורים חיצוניים

## הערות שוליים

קטגוריה:נסיכות גרמניות
קטגוריה:ילידות 1854
קטגוריה:נפטרות ב-1898